Psowje

Psowje ( Oppitz) su wjes  w hornjołužiskim wokrjesu Budyšin. Słušeja k Rakečanskej gmejnje a leža 138 metrow nad mórskej hładźinu pod Kaponicu. Hač do lěta 1994 běchu samostatna gmejna ze zapadnje ležacym wjesnym dźělom Njeradk (Neuoppitz).

Susodne wjeski su do Łazowskeje gmejny słušace Hermanecy na sewjeru, Lipič (gmejna Radwor) na sewjerowuchodźe, Minakał na wuchodźe, Droby na juhowuchodźe a wjesny dźěl Njeradk na zapadźe.

 Stawizny 
Prěnje historiske naspomnjenje jako Obczow je z lěta 1353.

Po Wienskim kongresu lěta 1815 přińdźe cyły sewjer Hornjeje Łužicy k Pruskej, Psowje wostachu pak sakski. Hranica běžeše hač do lěta 1945 při samej zapadnej kromje Njeradka.

 Wobydlerstwo a rěč 
W lěće 1884 měješe wjes po Mukowej statistice 280 wobydlerjow, z nich 251 Serbow (90 %). Arnošt Černik zwěsći 1956 serbski podźěl wobydlerstwa wot hišće 74,7 %. Ewangelscy Psowjenjo přisłušeja ze 16. lětstotka Minakałskej wosadźe.

Po ludličenju w lěće 2011 bydlachu we wsy 202 wobydlerjow w přerěznej starobje wot 45,2 lět (Sakska: 46,4).Wuslědki ludličenja 2011 za Rakecy (pdf)

 Wosobiny 
 Arnošt Helas (1840–1920) – ćěsla, ludowy basnik a spisowaćel
 Arnošt Lodni (1878–1969) – wučer, kantor, kulturny prócowar

 Literatura 


mini|center|upright=1.7|Powětrowy wobraz Psowjow a Njeradka

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Rakecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1353
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1994